Diari Oficial de la Generalitat Valenciana


Sumari del DOGV 9560, del 23-03-2023 (2023/2837)

RESOLUCIÓ de 27 de febrer de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat, a favor de Redexis, SA, de planta de GNL situada a la partida de Beniadla, polígon 22, parcel·la 298, de Beniadla, actualment titularitat de Gas Alicante, SAU. Expedient número CBREDE/2022/9/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9560

Data del DOGV
:   23-03-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/2837


Data del document
:   27-02-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * empresa privada

RESOLUCIÓ de 27 de febrer de 2023, del Servei Territorial d'Indústria, Energia i Mines d'Alacant, per la qual s'atorga autorització administrativa prèvia per a la transmissió de titularitat, a favor de Redexis, SA, de planta de GNL situada a la partida de Beniadla, polígon 22, parcel·la 298, de Beniadla, actualment titularitat de Gas Alicante, SAU. Expedient número CBREDE/2022/9/03. [2023/2837]  
  
  
Antecedents de fet  
Primer. La mercantil Redexis, SA, a través d'un representant degudament acreditat, va presentar davant el Servei Territorial d'Indústria, Energia i Mines d'Alacant, amb data 7 de desembre de 2022, sol·licitud d'autorització per a la transmissió de la titularitat de planta de GNL situada en la partida Beniadla, polígon 22, parcel·la 298, de Beniadla, Dénia, província d'Alacant, que figura a nom de Gas Alicante, SAU.  
Segon. Consta justificant de pagament de la taxa corresponent a aquest expedient.  
Tercer. El procediment administratiu corresponent a aquesta sol·licitud ha sigut tramitat amb l'expedient de referència CBREDE/2022/9/03, incoat pel Servei Territorial d'Indústria, Energia i Mines d'Alacant.  
  
Quart. Consten en l'expedient documents justificatius del canvi de titularitat des Gas Alicante, SAU, a Redexis, SA:  
- Escriptura de fusió per absorció: Endesa Gas Distribución, SA, absorbeix Gas Alicante, SA.  
- Testimoniatge de canvi de denominació social d'Endesa Gas Distribución, SA, a Redexis Gas Distribución, SA.  
- Testimoniatge de fusió per absorció: Redexis Gas, SA, absorbeix, entre altres, Redexis Gas Distribución, SA.  
- Testimoniatge de canvi de denominació social de Redexis Gas, SA, a l'actual Redexis, SA.  
Cinqué. Els antecedents relacionats amb l'autorització sol·licitada comprenen les següents resolucions i inscripcions:  
- Resolució de la Unitat Territorial d'Energia d'Alacant, de data 17 de setembre de 2004, per la qual s'aprova el projecte d'execució denominat III Projecte de planta de gas natural liquat (GNL) a Dénia (Alacant), i es reconeix, en concret, la seua utilitat pública. Expedient CBREDE/2004/21/03.  
- Acta definitiva de comprovació i posada en marxa de les instal·lacions de fase gasosa corresponents al III Projecte de planta de gas natural liquat (GNL) a Dénia (Alacant).  
- De la part criogènica de la planta de GNL, la inscripció en el registre d'aparells a pressió (APPUSP/2002/32) dels següents elements:  
  
• Depòsit GNL de 62,5 m³, pressió 5 bar (RAP: 03/RAP/15148)  
• Vaporitzador depòsit de 0,02 m³, pressió 5 bar (RAP: 03/RAP/15640)  
• Vaporitzador descàrrega de 0,07 m³, pressió 5 bar (RAP: 03/RAP/15065)  
• Vaporitzador atmosfèric de 0,09 m³, pressió 5 bar (RAP: 03/RAP/15487)  
• Vaporitzador atmosfèric de 0,09 m³, pressió 5 bar (RAP: 03/RAP/15667)  
• Vaporitzador atmosfèric de 0,09 m³, pressió 5 bar (RAP: 03/RAP/15830)  
• Vaporitzador atmosfèric de 0,09 m³, pressió 5 bar (RAP: 03/RAP/15397)  
• Intercanviador banyera de 0,02 m³, pressió 5 bar (RAP: 03/RAP/15519)  
  
Fonaments de dret  
Primer. La instrucció i resolució del present procediment administratiu correspon a la Generalitat, en estar les instal·lacions objecte d'aquest radicades íntegrament en territori de la Comunitat Valenciana, i no estar enquadrades en les contemplades que són competència de l'Administració General de l'Estat, d'acord amb l'article 3.2 de la Llei 34/1998, de 7 d'octubre, del sector d'hidrocarburs.  
Segon. D'acord amb l'article 2.2.a de l'Ordre de 9 de febrer de 2001, de la Conselleria d'Indústria i Comerç, i en concordança amb l'article 13 de l'Ordre 10/2022, de 26 de setembre, de la Conselleria d'Economia Sostenible, Sectors Productius, Comerç i Treball, mitjançant la qual es desplega el Decret 175/2020, del Consell, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, correspon al Servei Territorial d'Indústria, Energia i Mines d'Alacant la resolució del present procediment.  
Tercer. De conformitat amb l'article 73 de la Llei 34/1998, de 7 d'octubre, del sector d'hidrocarburs, estaran subjectes a autorització administrativa prèvia, en els termes establits en aquesta llei i en les seues disposicions de desenvolupament, la construcció, modificació, explotació i tancament de les instal·lacions de distribució de gas natural amb independència del seu destí o ús. La transmissió d'aquestes instal·lacions haurà de ser autoritzada per l'administració competent.  
Quart. Atés el que es disposa en el capítol V «Distribució de combustibles gasosos per canalització» del títol IV «Ordenació del subministrament de gasos combustibles per canalització» de la Llei 34/1998, de 7 d'octubre, del sector d'hidrocarburs, i en el capítol III «Transmissió de les instal·lacions» del títol IV «Procediments d'autorització de les instal·lacions d'emmagatzematge, regasificació, transport i distribució» del Reial decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, aquest últim per ser dret supletori a la Comunitat Valenciana, en mancar de regulació autonòmica en matèria de procediment d'autorització d'instal·lacions de distribució de gas natural canalitzat.  
Cinqué. Tenint en compte que els sol·licitants d'autoritzacions d'instal·lacions de distribució de gas natural han de reunir els requisits establits, per a l'exercici de l'activitat de distribució, en el capítol II del títol II del Reial decret 1434/2002, de 27 de desembre, i acreditar suficientment el compliment dels requisits establits en l'article 73.3 de la Llei 34/1998, de 7 d'octubre, del sector d'hidrocarburs.  
  
Sisé. D'acord amb l'article 73.5 de la Llei 34/1998 i l'article 81.7 del Reial decret 1434/2002, de 27 de desembre, les autoritzacions d'instal·lacions de distribució han de contindre tots els requisits que hagen de ser observats en la seua construcció i explotació, la delimitació de la zona en la qual s'ha de prestar el subministrament, els compromisos d'expansió de la xarxa en aquesta zona que ha d'assumir l'empresa sol·licitant i el termini per a l'execució d'aquestes instal·lacions i la seua caracterització.  
Seté. Atés que, segons l'article 63.1 de la Llei 34/1998, de 7 d'octubre, del sector d'hidrocarburs, les societats mercantils que desenvolupen l'activitat de distribució de gas natural han de tindre com a objecte social exclusiu el desenvolupament d'aquesta.  
Huité. Que s'ha emés, en data 27 de febrer de 2023, una proposta de resolució de la Secció d'Inspecció i Control Energètic i Miner, on es proposa atorgar autorització administrativa prèvia per a la transmissió de titularitat, a favor de Redexis, SA, de planta de GNL situada en la partida Beniadla, polígon 22, parcel·la 298, de Beniadla, Dénia, província d'Alacant, actualment titularitat de Gas Alicante, SAU.  
Vist tot el que antecedeix i en consideració de l'anterior, complits els requisits i els procediments legals i reglamentaris establits en la legislació vigent aplicable, aquest Servei Territorial d'Indústria, Energia i Mines, en l'àmbit de les competències que té atribuïdes, resol:  
  
  
Primer  
Atorgar, a l'empara del que es disposa en l'article 73 de la Llei 34/1998, de 7 d'octubre, del sector d'hidrocarburs, autorització administrativa prèvia per a la transmissió de la titularitat, a favor de Redexis, SA, de planta de GNL situada en la partida Beniadla, polígon 22, parcel·la 298, de Beniadla, Dénia, província d'Alacant, actualment titularitat de Gas Alicante, SAU.  
La present autorització queda subjecta a les següents condicions:  
1. El titular de la present autorització tindrà els drets, deures i obligacions que disposa la Llei 34/1998, de 7 d'octubre, del sector d'hidrocarburs i el seu desenvolupament reglamentari. En tot cas, Redexis, SA, haurà d'observar els preceptes, mesures i condicions que s'establisquen en la legislació aplicable en cada moment a l'activitat de distribució de gas, i especialment, el que s'estableix per al règim de separació d'activitats i comptabilitat interna segons els articles 58, 62 i 63 de la Llei 34/1998.  
2. Aquesta resolució s'atorga sense perjudici i independentment de les concessions, llicències, permisos, autoritzacions o comunicacions que siguen exigibles d'acord amb la corresponent legislació, general o sectorial, i hagen de ser atorgades per altres administracions públiques o entitats.  
  
Segon  
Ordenar:  
- La publicació de la present resolució en el Diari Oficial de la Generalitat Valenciana i el Butlletí Oficial de la Província d'Alacant.  
- La notificació de la present resolució al sol·licitant Redexis, SA, i al transmitent Gas Alicante, SAU.  
- La comunicació a la Comissió Nacional dels Mercats i la Competència.  
La present resolució podrà ser revocada, amb el tràmit d'audiència previ, en el moment que s'incomplisca el que s'ha resolt o la inobservança de les condicions imposades en aquesta.  
Contra aquesta resolució, que no posa fi a la via administrativa, es pot interposar un recurs d'alçada davant la Direcció General d'Indústria, Energia i Mines (Ciutat Administrativa 9 d'Octubre, c/ de la Democràcia, 77 - torre II a València), en el termini d'un mes comptat a partir de l'endemà de la notificació de la present resolució, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Alacant, 27 de febrer de 2023.- La cap del Servei Territorial d'Indústria, Energia i Mines d'Alacant: Rosa María Aragonés Pomares.